## Zakon o izmjenama i dopunama Zakona o službi u Oružanim snagama Republike Hrvatske

### NN 76/2007 (23.7.2007.), Zakon o izmjenama i dopunama Zakona o službi u Oružanim snagama Republike Hrvatske

# HRVATSKI SABOR

2404

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O SLUŽBI U ORUŽANIM SNAGAMA REPUBLIKE HRVATSKE

Proglašavam
Zakon o izmjenama i dopunama Zakona o službi u oružanim snagama Republike
Hrvatske, kojega je Hrvatski sabor donio na sjednici 6. srpnja 2007. godine.

Klasa:
011-01/07-01/72

Urbroj:
71-05-03/1-07-2

Zagreb,
13. srpnja 2007.

Predsjednik

**Stjepan Mesić, v. r.**

## ZAKON

### O IZMJENAMA I DOPUNAMA ZAKONA O SLUŽBI U ORUŽANIM SNAGAMA REPUBLIKE HRVATSKE

Članak 1.

U
Zakonu o službi u Oružanim snagama Republike Hrvatske (»Narodne novine«, br.
33/02., 58/02., 175/03. i 136/04.) u članku 19. stavku 1. podstavku 1. briše se
zagrada i riječ: »muškarci«.

Članak 2.

U
članku 20. iza podstavka 2. dodaju se novi podstavci 3. i 4. koji glase:

»–
da zadovoljava psihologijske kriterije propisane za djelatnu vojnu službu,

–
da zadovoljava razinu tjelesne sposobnosti propisane za djelatnu vojnu
službu,«.

Podstavak
3. postaje podstavak 5.«

Članak 3.

Iza
članka 20. dodaje se članak 20.a koji glasi:

»Članak
20.a

Prijam
u djelatnu vojnu službu obavlja se u skladu s godišnjim planom pribavljanja
djelatnih vojnih osoba koji odobrava Vlada Republike Hrvatske.

Postupak
privlačenja, selekcije i odabira za prijam u djelatnu vojnu službu te početne i
periodične psihologijske provjere i provjere tjelesnih sposobnosti uredit će
ministar obrane posebnim propisom.«

Članak 4.

U
članku 22. stavci 3. i 4. mijenjaju se i glase:

»Osoba
iz stavka 1. ovoga članka potpisuje ugovor na rok od 3 godine i stupa u službu
s danom utvrđenim ugovorom. Ugovorom se utvrđuje plaća, probni rad, jednokratni
novčani iznos kao nagrada za uspješno ispunjenje ugovora te ostala prava i
obveze u svezi s obavljanjem službe.

Najkasnije
90 dana prije isteka ugovora iz stavka 3. ovoga članka djelatni vojnik može
potpisati drugi ugovor o djelatnoj vojnoj službi u statusu djelatnog vojnika na
rok do 5 godina.«

Stavak
5. briše se.

Članak 5.

Članak
23. mijenja se i glasi:

»Kadeti
se primaju u djelatnu vojnu službu nakon ispunjenja obveza iz ugovora o
stipendiranju u statusu kadeta, a prvi časnički čin dodjeljuje im se nakon
završetka odgovarajuće časničke izobrazbe.«

Članak 6.

Iza
članka 25. dodaje se podnaslov 2.5 i članak 25.a koji glase:

»2.5
Prijam ugovornih pričuvnika

Članak
25.a

Pričuvnik
koji potpiše ugovor o ugovornoj pričuvi u skladu sa Zakonom o obrani može biti
primljen u djelatnu vojnu službu u skladu s potpisanim ugovorom bez obzira na
ostale uvjete za prijam propisane ovim Zakonom.«

Članak 7.

U
članku 30. stavku 1. podstavak 5. mijenja se i glasi:

»–
pravilnik o službi na brodovima u Oružanim snagama,«.

Iza
podstavka 6. dodaju se podstavci 7., 8. i 9. koji glase:

»–
pravilnik o stražarskoj službi u Oružanim snagama,

–
pravilnik o letačkoj službi u Oružanim snagama,

–pravilnik
o zvanjima pomoraca i stručnim ispitima u Hrvatskoj ratnoj mornarici.«

Članak 8.

U
članku 31. stavak 2. mijenja se i glasi:

»Osobama
iz stavka 1. ovoga članka može iznimno, po posebnom odobrenju ministra obrane,
biti dopušten rad kod druge pravne ili fizičke osobe ako to nije u suprotnosti
s interesima službe«.

Iza
stavka 2. dodaje se stavak 3. koji glasi:

»Iznimno
od odredbe stavka 1. podstavka 3. ovoga članka djelatna vojna osoba i službenik
može biti član nadzornog odbora u trgovačkom društvu od posebnog državnog
interesa u skladu sa zakonom koji uređuje sprječavanje sukoba između privatnog
i javnog interesa u obnašanju javnih dužnosti.«

Članak 9.

U
članku 43. dodaju se stavci 2. i 3. koji glase:

»Djelatne
vojne osobe opću medicinsku i stomatološku primarnu zdravstvenu zaštitu
ostvaruju u pravilu kod vojnog liječnika i vojnog stomatologa kao izabranog
doktora medicine odnosno stomatologije.

U
slučaju kada dijelu djelatnih vojnih osoba nije moguće osigurati opću
medicinsku i stomatološku primarnu zdravstvenu zaštitu kod vojnog liječnika i
vojnog stomatologa kao izabranog doktora medicine, odnosno stomatologije u
skladu sa standardima koje propisuje ministar nadležan za poslove zdravstva,
ministar nadležan za poslove obrane uz suglasnost ministra nadležnog za poslove
zdravstva posebnom odlukom odobrit će ostvarivanje opće medicinske i
stomatološke primarne zdravstvene zaštite kod civilnog liječnika i
stomatologa.«

Članak 10.

Članak
45. mijenja se i glasi:

»Zdravstvenu
sposobnost za vojnu službu utvrđuju specijalisti medicine rada i zdravstvene
komisije Ministarstva obrane.

Specijalist
medicine rada izdaje uvjerenje o utvrđenoj zdravstvenoj sposobnosti za vojnu
službu.

Zdravstvene
komisije odlučuju o prigovorima na uvjerenja o zdravstvenoj sposobnosti za
vojnu službu i donose rješenja u upravnom postupku za djelatne vojne osobe za
koje utvrde nesposobnost za vojnu službu.

Viša
zdravstvena komisija odlučuje o žalbama na rješenja prvostupanjske zdravstvene
komisije.

Ministar
obrane, uz suglasnost ministra nadležnog za zdravstvo, propisuje kriterije i
način utvrđivanja zdravstvene sposobnosti za vojnu službu te osnivanje,
djelokrug rada i sastav zdravstvenih komisija Ministarstva obrane.«

Članak 11.

U
članku 46. stavku 2. riječi: »odnosno bolovanju neprekidno 6 mjeseci, odnosno s
prekidima 12 mjeseci u posljednje dvije godine« zamjenjuju se riječima:
»odnosno bolovanju neprekidno 3 mjeseca, odnosno s prekidima 6 mjeseci u
posljednju godinu dana«.

Članak 12.

U
članku 58. podstavci 13., 18. i 20. mijenjaju se i glase:

»–
neudovoljavanje ili nepostupanje u skladu sa zahtjevom vojnostegovnog suda,«

»–
povreda propisa o političkom djelovanju ili sindikalnom organiziranju u
Oružanim snagama,«

»–
izvršenje kaznenog djela za koje se pokreće postupak po službenoj dužnosti,«.

Članak 13.

U
članku 59. stavku 2. riječi: »djelatni časnici i dočasnici« zamjenjuju se
riječima: »djelatne vojne osobe«.

Članak 14.

U
članku 60. stavak 3. briše se.

Dosadašnji
stavak 4. postaje stavak 3.

Članak 15.

Članak
62. mijenja se i glasi:

»Radi
utvrđivanja jedinstvene stegovne politike načelnik Glavnog stožera najmanje
jednom godišnje predlaže ministru obrane donošenje smjernica za provedbu
vojnostegovnih postupaka.«

Članak 16.

Članak
63. briše se.

Članak 17.

U
članku 64. stavku 1. podstavak 6. briše se.

Stavak
3. mijenja se i glasi:

»Stegovna
mjera iz stavka 1. podstavka 4. ovoga članka može se izreći samo ročnicima,
kadetima, pričuvnim i djelatnim vojnicima.«

Stavak
5. briše se.

Članak 18.

U
članku 67. stavci 1. i 2. mijenjaju se i glase:

»Pokretanje
stegovnog postupka zbog stegovne pogreške zastarijeva nakon proteka 3 mjeseca
od dana kad je nadređena osoba postavljena na dužnost zapovjednika satnije,
njoj ravne ili više razine saznala za izvršenu povredu i počinitelja, ali
najkasnije u roku od 6 mjeseci od dana izvršenja povrede, a postupak se mora
završiti u roku od 6 mjeseci od dana pokretanja.

Pokretanje
stegovnog postupka zbog stegovnog prijestupa zastarijeva nakon proteka 6
mjeseci od dana kad je nadređena osoba postavljena na dužnost zapovjednika
bojne, njoj ravne ili više razine saznala za stegovni prijestup, ali najkasnije
u roku od godinu dana od izvršenog prijestupa, a postupak se mora završiti u
roku od godinu dana od dana pokretanja.«

Članak 19.

Članak
69. mijenja se i glasi:

»Stegovni
postupak provodi se u skladu s odredbama ovoga Zakona i pravilnika iz članka
30. stavka 1. podstavka 4. ovoga Zakona, a u onim pitanjima koja nisu uređena
ovim propisima odgovarajuće se primjenjuju odredbe Zakona o općem upravnom
postupku.«

Članak 20.

Članak
70. mijenja se i glasi:

»Stegovni
postupak zbog stegovne pogreške pokreće donošenjem zaključka i vodi nadređena
osoba na dužnosti zapovjednika satnije, njoj ravne ili više razine.

Stegovni
postupak zbog stegovnog prijestupa pokreću podnošenjem stegovne prijave
nadređene osobe na dužnosti zapovjednika bojne, njoj ravne ili više razine i
ovlaštene službene osobe Vojne policije, a vodi nadležni vojnostegovni sud.

Osobe
koje nisu ovlaštene za pokretanje stegovnog postupka mogu inicirati njegovo
pokretanje putem Vojne policije.

Na
temelju činjenica utvrđenih u vojnostegovnom postupku nadređena osoba na
dužnosti zapovjednika satnije, njoj ravne ili više razine odnosno vojnostegovni
sud donosi rješenje o stegovnoj odgovornosti i stegovnoj sankciji.

Protiv
rješenja donesenih u vojnostegovnom postupku dopuštena je žalba Višem
vojnostegovnom sudu u roku od 15 dana od dana primitka.

Protiv
rješenja Višega vojnostegovnog suda može se pokrenuti upravni spor pred
Upravnim sudom Republike Hrvatske.«

Članak 21.

Naslov
iznad članka 72. i članak 72. brišu se.

Članak 22.

U
naslovu iznad članka 73. iza riječi: »sudovi« riječi: »i tužiteljstva« brišu
se.

Članak
73. mijenja se i glasi:

»Vojnostegovni
sudovi samostalno i neovisno odlučuju o stegovnoj odgovornosti za stegovne
prijestupe i materijalnoj odgovornosti pripadnika Oružanih snaga.«

Članak 23.

Članak
74. mijenja se i glasi:

»Prvostupanjski
vojnostegovni sudovi ustrojavaju se u Oružanim snagama, a za svoj rad
odgovaraju ministru obrane i načelniku Glavnog stožera.

Viši
vojnostegovni sud ustrojava se u Ministarstvu obrane, a za svoj rad odgovara
ministru obrane, odnosno osobi koju on ovlasti.

Sjedišta
prvostupanjskih vojnostegovnih sudova određuju se ustrojem Oružanih snaga, a
sjedište Višega vojnostegovnog suda ustrojem Ministarstva obrane.«

Članak 24.

Podnaslov
iznad članka 75. i članak 75. brišu se.

Članak 25.

Podnaslov
iznad članka 76. mijenja se i glasi: »8.2. Stvarna nadležnost vojnostegovnih
sudova«.

Članak
76. mijenja se i glasi: »Prvostupanjski vojnostegovni sudovi stvarno su
nadležni za:

–
odlučivanje o stegovnoj odgovornosti pripadnika Oružanih snaga za stegovne
prijestupe,

–  odlučivanje o odgovornosti za štetu koju
pripadnik Oružanih snaga počini u službi ili u svezi s obavljanjem službe,

–
vođenje službene evidencije o stegovnim kaznama za stegovne prijestupe.

Viši
vojnostegovni sud stvarno je nadležan za:

–
odlučivanje o žalbama protiv rješenja donesenih u prvostupanjskom stegovnom
postupku,

–
odlučivanje o žalbama protiv rješenja o udaljenju iz službe.«

Članak 26.

Članak
77., podnaslov iznad članka 78. i članak 78., brišu se.

Članak 27.

Podnaslov
iznad članka 79. mijenja se i glasi: »8.3. Sastav i poslovanje vojnostegovnih
sudova«.

Članak
79. mijenja se i glasi: »Vojnostegovni sudovi sastoje se od predsjednika suda,
određenog broja sudaca i sudaca porotnika.«

Članak 28.

Članak
80. briše se.

Članak 29.

Podnaslov
iznad članka 81. mijenja se i glasi: »8.4. Sastav vijeća«.

Članak 30.

Podnaslov
iznad članka 82. mijenja se i glasi: »8.5. Imenovanje i razrješenje
vojnostegovnih sudaca te svečana prisega«.

Članak
82. mijenja se i glasi:

»Predsjednike
i suce prvostupanjskih vojnostegovnih sudova iz reda časnika pravne struke te
suce porotnike imenuje i razrješuje vrhovni zapovjednik na prijedlog načelnika
Glavnog stožera i uz suglasnost ministra obrane.

Predsjednika
i suce Višeg vojnostegovnog suda iz reda časnika pravne struke te suce
porotnike imenuje i razrješuje vrhovni zapovjednik na prijedlog ministra
obrane.

Osobe
iz stavka 1. i 2. ovoga članka, osim sudaca porotnika, koje nemaju položen
pravosudni ispit dužne su ga položiti u roku od dvije godine od dana
imenovanja.«

Članak 31.

U
članku 83. stavku 1. iza riječi: »suci« riječi: »te vojnostegovni tužitelji i
njihovi zamjenici« brišu se.

Članak 32.

Podnaslov
iznad članka 84. mijenja se i glasi: »8.6. Nadzor nad poslovanjem
vojnostegovnih sudova«.

Članak
84. mijenja se i glasi:

»Ministar
obrane i načelnik Glavnog stožera nadziru pravodobnost i urednost obavljanja
poslova i rada sudaca i sudaca porotnika prvostupanjskih vojnostegovnih sudova.

Ministar
obrane ili osoba koju on ovlasti nadzire pravodobnost i urednost obavljanja
poslova i rada sudaca i sudaca porotnika Višeg vojnostegovnog suda.

Tijekom
obavljanja nadzornih poslova iz stavka 1. i 2. ovoga članka može se obaviti i
neposredan uvid u rad sudaca, ali se pri tome ne smije utjecati na njihovu
neovisnost i slobodu u donošenju odluka.«

Članak 33.

Članak
85. mijenja se i glasi:

»Ustroj
prvostupanjskih vojnostegovnih sudova uređuje se ustrojbenim knjigama Oružanih
snaga, a ustroj Višega vojnostegovnog suda pravilnikom o unutarnjem redu
Ministarstva obrane.«

Članak 34.

U
članku 88. dodaje se stavak 2. koji glasi:

»Nadređeni
zapovjednik razine bojne, njemu ravne ili više razine u ustrojstvenoj jedinici
u kojoj se šteta dogodila obvezan je pokrenuti postupak utvrđivanja štete
protiv pripadnika Oružanih snaga koji je nanio štetu Republici Hrvatskoj pred
nadležnim vojnostegovnim sudom.«

Članak 35.

Članak
89. mijenja se i glasi:

»Postojanje
štete, visinu štete, odgovornost za naknade štete utvrđuju prvostupanjski
vojnostegovni sudovi posebnim rješenjem koje nije upravni akt.

Protiv
rješenja iz stavka 1. ovoga članka nije dopuštena žalba.

Prije
donošenja rješenja vojnostegovni sudovi su dužni saslušati osobu protiv koje se
provodi postupak utvrđivanja odgovornosti za naknadu štete ili pribaviti
njezinu pisanu izjavu.

O
načinu naknade štete može se s pripadnikom Oružanih snaga zaključiti pisani
sporazum koji predstavlja ovršnu ispravu.

Ako
pripadnik Oružanih snaga odbije nadoknaditi štetu, šteta se nadoknađuje po
općim propisima obveznog prava.

Potraživanje
naknade štete utvrđene rješenjem iz stavka 1. ovoga članka zastarijeva za 10
godina.

Ministar
obrane posebnim propisom uređuje način utvrđivanja štete i njezine visine,
zaključivanja sporazuma o naknadi štete kao i način likvidacije šteta koje nisu
prouzročene namjerno ili krajnjom nepažnjom.«

Članak 36.

Članak
90. briše se.

Članak 37.

U
članku 91. stavku 1. briše se točka te dodaju riječi: »pred vojnostegovnim
sudom«.

U
stavku 2. riječi: »nadležno će tijelo« zamjenjuju se riječima: »vojnostegovni
će sud«.

Članak 38.

U
članku 92. stavak 4. briše se.

Članak 39.

U
članku 93. iza stavka 2. dodaje se stavak 3. koji glasi:

»Ako
bi utvrđivanje visine štete prouzročilo nerazmjerne troškove, naknada štete
može se odrediti u paušalnom iznosu.«

Članak 40.

U
članku 97. stavku 1. podstavak 5. briše se.

U
stavku 6. iz riječi: »radnog vremena« stavlja se točka, a riječi: »te ako je
dežurstvo kao poseban uvjet rada vezano uz kontinuirano obavljanje poslova i
zadaća.« brišu se.

Iza
stavka 6. dodaje se stavak 7. koji glasi:

»Dežurstvo
kao rad dulji od punog radnog vremena koji se ne smatra prekovremenim radom
uredit će se rasporedom tjednog i dnevnog radnog vremena, a dodaci za dežurstvo
uredit će se posebnim propisom kojim se uređuju dodaci na plaću.«

Članak 41.

Članak
101. mijenja se i glasi:

Djelatna
vojna osoba, službenik i namještenik može tijekom službe u Oružanim snagama
biti:

–
na dužnosti,

–
na školovanju,

–
na liječenju odnosno bolovanju – samo djelatna vojna osoba,

–
na raspolaganju,

–
upućen u drugo tijelo državne vlasti ili pravnu osobu po odluci ministra
obrane,

–
upućen u inozemstvo zbog sudjelovanja u mirovnim operacijama i drugim
aktivnostima,

–
upućen na rad u međunarodnu organizaciju,

–
upućen u inozemstvo kao vojni izaslanik ili na druge vojnodiplomatske dužnosti,

–
udaljen iz službe.

Osoba
iz stavka 1. podstavka 5. ovoga članka može biti na 4 godine upućena na dužnost
u drugo tijelo državne vlasti ili pravnu osobu ali najviše dva puta, s time da
između dvaju upućivanja mora proteći najmanje dvije godine.

Osoba
iz stavka 1. podstavka 6. ovoga članka ostvaruje sva prava, u skladu s
odredbama ovoga Zakona.

Osoba
iz stavka 1. podstavka 7. ovoga članka ostvaruje pravo na plaću i druga prava
na temelju ugovora o sudjelovanju u radu međunarodnih organizacija.

Osoba
iz stavka 1. podstavka 7. ovoga članka može biti upućena na rad u međunarodnu
organizaciju najdulje na rok od 4 godine.

Osoba
iz stavka 1. podstavka 6. može se ponovno uputiti na dužnost u inozemstvo nakon
što je najmanje jednu godinu obnašala dužnost u zapovjedništvima, postrojbama
ili ustanovama Oružanih snaga, a osobe iz stavka 7. i 8. ovoga članka mogu se
ponovno uputiti na dužnost u inozemstvo nakon što su najmanje 2 godine obnašale
dužnost u zapovjedništvima, postrojbama ili ustanovama Oružanih snaga.«

Članak 42.

Članak
103. mijenja se i glasi:

»Djelatnu
vojnu osobu raspoređuje se na odgovarajuće ustrojbeno mjesto na rok od 3, 4 ili
5 godina prema činu, vojnostručnoj specijalnosti, službenoj ocjeni te stručnoj
spremi i drugim posebnim uvjetima propisanima za pojedina ustrojbena mjesta.

Raspored
djelatne vojne osobe na ustrojbeno mjesto za koje je propisana opća
vojnostručna specijalnost smatra se odgovarajućim rasporedom u skladu sa
stečenom osobnom vojnostručnom specijalnosti.

Za
dočasnika odnosno časnika koji je u činu proveo 4 godine odgovarajuće
ustrojbeno mjesto je ustrojbeno mjesto neposredno višeg čina.«

Članak 43.

Članak
108. mijenja se i glasi:

»Osoba
ovlaštena za raspoređivanje djelatnih vojnih osoba dužna je najmanje jednom
godišnje izvršiti raščlambu i utvrditi razloge zbog kojih djelatne vojne osobe
nisu odgovarajuće raspoređene u skladu s odredbama članka 103. ovoga Zakona.

Na
temelju rezultata raščlambe iz stavka 1. ovoga članka nadležne osobe dužne su
uskladiti planove izobrazbe, raspoređivanja, promicanja i izdvajanja osoblja te
poduzeti druge mjere za smanjenje broja neodgovarajuće raspoređenih vojnih
osoba.«

Članak 44.

U
članku 110. stavak 1. mijenja se i glasi:

»Djelatna
vojna osoba može biti određena da, u okviru iste ustrojstvene jedinice te istog
ili višeg ustrojbenoga čina, pored svoje dužnosti obnaša i dužnost drugoga
nepopunjenoga ustrojbenoga mjesta ili ustrojbenoga mjesta osobe koja je
privremeno spriječena obnašati dužnost.«

Članak 45.

U
članku 120. stavak 1. mijenja se i glasi:

»Djelatna
vojna osoba, službenik i namještenik može biti odlukom ministra obrane upućen u
drugo tijelo državne vlasti ili pravnu osobu«.

Članak 46.

Članak
123. mijenja se i glasi:

»Djelatnu
vojnu osobu koja zbog bolesti ne može obnašati dužnost na svom ustrojbenom
mjestu razriješit će se dužnosti ako bolest traje dulje od 3 mjeseca ili ako
vojni liječnik ocijeni da bi mogla trajati dulje od 3 mjeseca.«

Članak 47.

Naslov
iznad članka 126. te članci 126. i 127. brišu se.

Članak 48.

Naslov
iznad članka 128. mijenja se i glasi: »6. Udaljenje iz službe«.

Članak 49.

Članak
131. mijenja se i glasi:

»Protiv
rješenja o udaljenju iz službe dopuštena je žalba Višem vojnostegovnom sudu u
roku od osam dana od dana primitka rješenja.

Žalba
protiv rješenja o udaljenju iz službe ne zadržava njegovo izvršenje.

Viši
vojnostegovni sud dužan je riješiti žalbu u roku od 15 dana od dana primitka
žalbe.

Rješenje
Višeg vojnostegovnog suda je konačno u upravnom postupku.«

Članak 50.

U
članku 134. iza stavka 2. dodaje se stavak 3. koji glasi:

»Djelatna
vojna osoba, službenik, odnosno namještenik za vrijeme udaljenja iz službe
ostvaruje sva prava iz zdravstvenog osiguranja osim prava na naknadu plaće zbog
bolovanja.«

Članak 51.

Članak
139. stavak 2. mijenja se i glasi:

»Priznanja
se mogu dodjeljivati zapovjedništvima, postrojbama i ustanovama Oružanih snaga
te vojnim i drugim osobama koje su dale značajan doprinos uspješnom izvršenju
misije ili zadaće Oružanih snaga.«

Članak 52.

U
članku 140. stavak 1. mijenja se i glasi: »Vrhovni zapovjednik propisuje vrste
vojnih medalja te uvjete i postupak njihove dodjele«.

Članak 53.

Članak
144. mijenja se i glasi:

»Djelatnom
dočasniku i časniku koji ima znanstveni stupanj magistra ili doktora znanosti
vrijeme provedeno u činu potrebno za promaknuće skraćuje se za godinu dana jednom
u tijeku službe za svaki znanstveni stupanj.

Skraćivanje
vremena provedenog u činu potrebno za promaknuće iz stavka 1. ovoga članka i
skraćivanje vremena za promaknuće po osnovi službenog ocjenjivanja iz članka
137. stavka 4. ovoga Zakona međusobno se isključuju.«

Članak 54.

Naslov
iznad članka 158. mijenja se i glasi: »4.2. Promaknuće pričuvnih dočasnika i
časnika«.

Članak 55.

U
članku 166. stavku 1. podstavku 3. riječi: »konačnom presudom« zamjenjuju se
riječima: »konačnim rješenjem«.

Članak 56.

U
članku 169. stavak 5. mijenja se i glasi:

»Plaće
službenika u Oružanim snagama određuju se u skladu s posebnim zakonom za
službenike kojim se uređuju plaće i druga materijalna prava službenika i
uredbom kojom se utvrđuju klasifikacija i nazivi radnih mjesta.«

Iza
stavka 5. dodaje se novi stavak 6. koji glasi:

»Klasifikacija
radnih mjesta i plaće namještenika u Oružanim snagama utvrđuju se uredbom Vlade
Republike Hrvatske.«

Dosadašnji
stavci 6. i 7. postaju stavci 7. i 8.

Članak 57.

U
članku 188. stavci 2. i 3. mijenjaju se i glase:

»Za
djelatne vojne osobe kojima služba prestaje uz častan otpust zbog potreba
službe prije stjecanja uvjeta za starosnu mirovinu, Ministarstvo obrane obvezno
je izraditi i provesti program tranzicije i zbrinjavanja koji se sastoji od
plana izdvajanja, informiranja, tranzicijskih radionica, savjetovanja, stručnog
osposobljavanja i poticajnih otpremnina u svrhu reintegracije u civilni život i
novog zapošljavanja.

Ministar
obrane uredit će posebnim propisom standarde, iznos i način isplate otpremnina
kao i način provedbe programa tranzicije i zbrinjavanja izdvojenog osoblja.«

Članak 58.

U
članku 189. stavku 1. podstavku 3. riječi: »danom konačnosti rješenja o
prestanku službe zbog mirovine« zamjenjuju se riječima: »pretposljednjeg dana
godine u kojoj su ostvareni ti uvjeti«.

U
podstavku 12. riječi: »danom konačnosti presude« zamjenjuju se riječima: »danom
konačnosti rješenja«.

Podstavak
14. briše se.

Iza
stavka 1. dodaju se stavci 2. i 3. koji glase:

»Iznimno
od odredbe stavka 1. ovoga članka, ako postoji potreba službe, vrhovni
zapovjednik može na prijedlog načelnika Glavnog stožera i uz suglasnost
ministra obrane posebnom odlukom zadržati u službi do dvije godine brigadira
odnosno kapetana bojnog broda i generala, odnosno admirala iako su ispunjeni
uvjeti iz podstavka 3. stavka 1. ovoga članka.

Iznimno
od odredbe iz stavka 1. podstavka 5. ovoga članka djelatnoj vojnoj osobi kojoj
je rješenjem zdravstvene komisije utvrđena nesposobnost za djelatnu vojnu
službu ne može prestati služba ako je protiv nje pokrenut ili se vodi stegovni
postupak zbog stegovnog prijestupa do okončanja vojnostegovnog postupka.«

Članak 59.

U
članku 191. podstavku 3. riječi: »danom konačnosti presude« zamjenjuju se
riječima: »danom konačnosti rješenja«.

Članak 60.

U
članku 193. stavku 2. podstavku 1. riječi: »konačne presude« zamjenjuju se
riječima: »konačnog rješenja«.

Članak 61.

Članak
196. mijenja se i glasi:

»Umirovljeni
časnici i dočasnici imaju pravo na službeno predstavljanje kao: »umirovljeni
general«, »umirovljeni brigadir«, »umirovljeni časnički namjesnik«,
»umirovljeni stožerni narednik« itd. i pravo na nošenje vojne odore u svečanim
prigodama u skladu s posebnim propisima o nošenju vojne odore.

Osobe
iz stavka 1. ovoga članka koje svojim nedoličnim ponašanjem u javnosti nanesu
štetu ugledu Oružanih snaga gube pravo na nošenje vojne odore.

Nedolično
ponašanje kojim se nanosi šteta ugledu Oružanih snaga utvrđuje posebno
povjerenstvo koje imenuje ministar obrane.

U
slučaju neovlaštenog nošenja vojne odore ili dijelova vojne odore s propisanim
oznakama pripadnosti Oružanim snagama osobe iz stavka 1. ovoga članka kaznit će
se za prekršaj za neovlašteno nošenje vojne odore u skladu sa Zakonom o
obrani.«

Članak 62.

U
članku 197. stavku 1. iza podstavka 5. dodaju se podstavci 6. i 7. koji glase:

»–
o imenovanju i razrješenju predsjednika i sudaca prvostupanjskih vojnostegovnih
sudova te sudaca porotnika u Oružanim snagama na prijedlog načelnika Glavnog
stožera i uz suglasnost ministra obrane,

-o
imenovanju i razrješenju predsjednika i sudaca Višeg vojnostegovnog suda te
sudaca porotnika na prijedlog ministra obrane.«

U
stavku 5. iza riječi: »Ministarstvo obrane« briše se točka i dodaju riječi: »i
Oružanim snagama.«

Iza
stavka 5. dodaju se novi stavci 6. i 7. koji glase:

»Protiv
rješenja iz stavka 5. ovoga članka donesenih u prvom stupnju stranka ima pravo
žalbe.

Za
rješavanje o žalbi protiv prvostupanjskih rješenja nadležan je ministar obrane
ili osoba koju on ovlasti.«

Dosadašnji
stavak 6. postaje stavak 8.

Članak 63.

U
članku 198. stavku 1. podstavak 5. mijenja se i glasi:

»–
Pravilnik o službi na brodovima u Oružanih snagama (članak 30. stavak 1.
podstavak 5.)

Iza
podstavka 6. dodaju se novi podstavci 7., 8. i 9. koji glase:

»–
Pravilnik o stražarskoj službi u Oružanim snagama (članak 30. stavak 1.
podstavak 7.)

–
Pravilnik o letačkoj službi u Oružanim snagama (članak 30. stavak 1. podstavak
8.)

–
Pravilnik o zvanjima pomoraca i stručnim ispitima u Hrvatskoj ratnoj mornarici
(članak 30. stavak 1. podstavak 9.)«.

Dosadašnji
podstavak 7., koji postaje podstavak 10., mijenja se i glasi:

»–
Pravilnik o vrstama vojnih medalja, uvjetima i postupku njihove dodjele (članak
140. stavak 1.)«.

Dosadašnji
podstavak 8. postaje podstavak 11.

Članak 64.

U
članku 199. iza podstavka 2. dodaje se podstavak 3. koji glasi:

»–
Uredba o klasifikaciji radnih mjesta i plaći namještenika u Oružanim snagama
(članak 169. stavak 6.)«.

Članak 65.

U
članku 200. iza podstavka 5. dodaje se novi podstavak 6. koji glasi:

»–  Pravilnik o privlačenju, selekciji i odabiru
za prijam u djelatnu vojnu službu (članak 20.a)«.

Dosadašnji
podstavci 6. do 11. postaju podstavci 7. do 12.

Dosadašnji
podstavak 12. koji postaje podstavak 13., mijenja se i glasi:

»Pravilnik
o utvrđivanju zdravstvene sposobnosti za vojnu službu (članak 45. stavak 5.)«

Dosadašnji
podstavci 13. do 19. postaju podstavci 14. do 21.

Dosadašnji
podstavak 19. postaje podstavak 22. mijenja se i glasi:

»Pravilnik
o postupku utvrđivanja štete i njezine visine (članak 89. stavak 6.)«

Dosadašnji
podstavci 20. do 38. postaju podstavci 23. do 41.

Članak 66.

Tijekom
preustroja Oružanih snaga, a najdulje do 31. prosinca 2007. djelatni vojnik
može biti primljen u djelatnu vojnu službu na dužnost djelatnog dočasnika
rješenjem o prijamu pod uvjetom:

–
da nije stariji od 40 godina,

–
da ima najmanje srednju stručnu spremu,

–
da je završio odgovarajuću dočasničku izobrazbu.

Djelatni
vojnik koji je u djelatnoj vojnoj službi proveo dulje od 8 godina, a ne bude do
31. prosinca 2007. primljen u djelatnu vojnu službu na dužnost djelatnog
dočasnika, ostaje u djelatnoj vojnoj službi dok ne navrši 20 godina staža
osiguranja.

Tijekom
preustroja Oružanih snaga, a najdulje do 31. prosinca 2007., pričuvni dočasnik
može biti primljen u djelatnu vojnu službu kao djelatni dočasnik istog čina ako
udovoljava propisanim standardima profesionalnog razvoja odnosno ako se u
odgovarajućem postupku utvrdi mogućnost njegovog daljnjeg profesionalnog
razvoja te ako mjesto nije moguće popuniti djelatnim dočasnikom.

Članak 67.

Tijekom
preustroja Oružanih snaga, a najdulje do 31. prosinca 2007. osoba može biti
primljena u djelatnu vojnu službu na dužnost djelatnog časnika pod uvjetom da
nije starija od 35 godina te da ispunjava ostale uvjete propisane ovim Zakonom.

Tijekom
preustroja Oružanih snaga, a najdulje do 31. prosinca 2007. pričuvni časnik
može biti primljen u djelatnu vojnu službu kao djelatni časnik istoga čina ako
udovoljava standardima profesionalnog razvoja odnosno ako se u odgovarajućem
postupku utvrdi mogućnost njegova daljnjega profesionalnog razvoja te ako
mjesto nije moguće popuniti djelatnim časnikom.

Članak 68.

Tijekom
preustroja Oružanih snaga, a najdulje do 31. prosinca 2007. djelatnog dočasnika
može se na osobnu zamolbu prevesti u djelatnog časnika dodjelom prvog časničkog
čina pod uvjetom da nije stariji od 35 godina te da ispunjava ostale uvjete
propisane ovim Zakonom.

Članak 69.

Do
dana stupanja na snagu posebnog propisa za službenike kojim će se urediti
klasifikacija radnih mjesta, plaće i druga materijalna prava službenika i
propisa kojim će se odrediti klasifikacija radnih mjesta i plaće namještenika u
Oružanim snagama osnovnu plaću službenika i namještenika čine umnožak
koeficijenta složenosti poslova ustrojbenog mjesta na koje je raspoređen i
osnovice za izračun plaće uvećan za 0,5% za svaku godinu navršenog radnog
staža.

Članak 70.

Stegovni
postupci i postupci utvrđivanja naknade štete pokrenuti prema odredbama Zakona
službi u Oružanim snagama Republike Hrvatske (»Narodne novine«, br. 33/02.,
58/02., 175/03. i 136/04.) koji nisu dovršeni do stupanja na snagu odredbi
ovoga Zakona kojima se uređuje stegovna i materijalna odgovornost dovršit će se
prema odredbama ovoga Zakona.

Podzakonski
propisi doneseni u skladu sa Zakonom o službi u Oružanim snagama Republike
Hrvatske (»Narodne novine«, br. 33/02., 58/02., 175/03. i 136/04.) kojima se
uređuje stegovna i materijalna odgovornost ostaju na snazi i nakon stupanja na
snagu odredbi ovoga Zakona koje uređuju stegovnu i materijalnu odgovornost do
donošenja novih podzakonskih propisa iz područja stegovne i materijalne
odgovornosti u dijelovima koji su u skladu s odredbama ovoga Zakona.

Članak 71.

Provedbeni
propisi iz ovoga Zakona donijet će se u roku od šest mjeseci od dana stupanja
na snagu ovoga Zakona.

Članak 72.

Ovlašćuje
se Odbor za zakonodavstvo Hrvatskog sabora da utvrdi i izda pročišćeni tekst
Zakona o službi u Oružanim snagama Republike Hrvatske.

Članak 73.

Ovaj
Zakon stupa na snagu osmoga dana od dana objave u »Narodnim novinama« osim
odredbi članka 9., članaka 12. do 39., članka 49., članka 55., članka 58.
stavka 2. te članaka 59. do 60. ovoga Zakona koje stupaju na snagu 1. siječnja
2008.

Klasa:
880-03/07-01/01

Zagreb,
6. srpnja 2007.

HRVATSKI
SABOR

Predsjednik

Hrvatskoga sabora

**Vladimir Šeks, v. r.**

Zakon, NN 76/2007-2404
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)